Pranešimas žiniasklaidai

2025 m. sausio 22 d.

**„Bifinity“ pasiekė vienaragio statusą ir įsitvirtino kriptovaliutų paslaugų lyderės pozicijoje**

**„Bifinity“, didžiausia šalyje kriptovaliutų keityklos operatorė, 2024-aisiais pasiekė precedento neturintį augimą – įmonės vertei viršijus 1 mlrd. eurų ji pasiekė vienaragio statusą. „Bifinity“ tapo vos antrąja finansinių technologijų bendrove Lietuvoje, pasiekusia tokią vertę.**

Bendrovė skelbia 2024-aisiais įgyvendinusi reikšmingus tikslus ir dar labiau įtvirtinusi savo kaip svarbios žaidėjos pozicijas pasaulinėje kriptovaliutų ekosistemoje.

Praėjusiais metais, augant kriptovaliutų sektoriui, „Bifinity“ sulaukė didelio savo *fiat* (tradicinių) valiutų sandorių paslaugų naudotojų didelio susidomėjimo. Tai parodė didėjantį kriptovaliutų paslaugų pripažinimą ir naudojimą, o rekordinės sandorių apimtys atspindėjo aukštą įmonės paslaugų kokybę ir patikimumą.

Siekdama paskatinti šį augimą „Bifinity“ dar labiau patobulino savo *fiat* paslaugas ir į partnerių sąrašą įtraukė keletą pasaulinio garso įmonių, taip plėsdama savo veiklos apimtis ir pasiekiamumą. 2024 metais įmonė pristatė naujas realaus laiko fiat paslaugas, įskaitant SEPA momentinius pervedimus, kurie leidžia naudotojams beprecedenčiu greičiu įnešti, prekiauti ir išsiimti lėšas. Daugelis pagrindinių „Bifinity“ *fiat* paslaugų naudotojų yra Lietuvos įmonės – tai pabrėžia šalies finansinių technologijų stiprybę ir kriptovaliutų teikiamą naudą vietos ekonomikai.

„2024 metai „Bifinity“ buvo labai reikšmingi. Mūsų augimas ir pasiekimai atspindi ne tik teigiamas tendencijas kriptovaliutų rinkoje, bet ir pasitikėjimą, kurį mūsų naudotojai rodo teikiamoms paslaugoms. Ypač didžiuojamės savo indėliu į Lietuvos finansinių technologijų ekosistemą ir vaidmeniu skatinant kriptovaliutų naudojimą pasauliniu mastu“, – sako Jonas Juengeris, „Bifinity“ generalinis direktorius.

Įmonės augimas Lietuvoje buvo ypač įspūdingas. „2024-ųjų rekordiniai pasiekimai tapo įmanomi tik dėl mūsų komandos sunkaus darbo ir palankios aplinkos Lietuvoje. Pasinaudodami šalies pasaulinio lygio talentais kriptovaliutų ir finansinių technologijų srityse, savo komandą Lietuvoje mes padidinome trigubai”, – sako J. Juengeris. „Didžiuojamės būdami asociacijos „Crypto Economy Organisation“ nariais ir prisidėję prie pirmosios plataus masto viešosios švietimo kampanijos Lietuvoje, padėjusios didinti visuomenės žinias apie kriptovaliutų pramonę ir naudą, kurią ji teikia vartotojams bei vietos ekonomikai.“

Žvelgiant į ateitį „Bifinity“ išlieka ištikima savo misijai skatinti masinį kriptovaliutų naudojimą ir stiprinti ryšius tarp tradicinės finansų sistemos ir kriptovaliutų pasaulio. Įmonė toliau investuoja į inovacijas, atitiktį reguliavimo reikalavimams ir bendruomenės įsitraukimą Lietuvoje, siekdama prisidėti prie finansų ateities kūrimo.

**Apie „Bifinity“**

UAB „Bifinity“ suteikia galimybę atlikti fiat sandorius kriptovaliutų biržose Europos Ekonominėje Erdvėje (EEE). Įmonė vartotojams užtikrina saugų ir reikalavimus atitinkantį naudojimąsi fiat paslaugomis, tokiomis kaip sandoriai su kreditinėmis kortelėmis ar SEPA (Bendros mokėjimų eurais erdvės) pervedimai. „Bifinity“ atitikties priemonės yra sukurtos taip, kad atitiktų ES Penktąją kovos su pinigų plovimu direktyvą (AMLD5) ir visus galiojančius Lietuvos įstatymus bei reguliavimus.